b'\n_START_ARTICLE_\nHaukij\xc3\xa4rvi (Asikkala, Kurhila)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 2,2 ha ja se on 300 metri\xc3\xa4 pitk\xc3\xa4 ja 100 metri\xc3\xa4 leve\xc3\xa4. Se sijaitsee mets\xc3\xa4ss\xc3\xa4 moreenim\xc3\xa4kien v\xc3\xa4liss\xc3\xa4 suolla, jota on ojitettu. Sen rantaviivan pituus on 750 metri\xc3\xa4. J\xc3\xa4rvi on autio eik\xc3\xa4 sinne johda teit\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi kuuluu Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Teuronjoen valuma-alueeseen. Se jaetaan viel\xc3\xa4 Mustajoen valuma-alueeseen, johon j\xc3\xa4rvi kuuluu. J\xc3\xa4rven vedenpinnan korkeus on 148,3 metri\xc3\xa4 mpy. Siihen on johdettu seitsem\xc3\xa4n suo-ojaa, joista yksi toimii sen laskuojana. Laskuoja yhtyy Haikansuolla ojaverkostoon, mutta siit\xc3\xa4 eteenp\xc3\xa4in on vesien kulkeutumisesta vaikea sanoa mit\xc3\xa4\xc3\xa4n.'